یورددیشی تورکلر و قوهوم توپلولوقلار باشقانی عبدالله ارن، تورکیه‌نین سوریه‌لی سیغینماچیلار مسئله‌سین‌ده دونیا اوچون ان یاخشی اؤرنک اولدوغونو سؤیله‌دی.
ارن، بیرلشمیش میللتلر باش مرکزین‌ده ایشتیراک ائتدیگی بیر تدبیرده، سوریه بحرانی و تورکیه‌نین موقتی قوروما ایستاتوسو آلتین‌داکی سوریه‌لی گنجلرین گوجلندیریلمه‌سینه یؤنه‌لیک اجتماعی تحصیل سیاستلرینی آنلاتدی.
۸.جی ایلینه گیره‌ن سوریه‌دکی محاربه‌نین، حاضردا ۲،۵ میلیون‌دان چوخو اوشاق ۵،۷ میلیون سوریه‌لینین مصر، عراق، اردن، لبنان و تورکیه‌ده سیغینماچی وضعیتینه دوشدویو دونیاداکی ان بؤیوک یئرین‌دن ائدیلمه‌یه سبب اولدوغونو بیلدیره‌ن ارن، تورکیه‌نین سوریه بحرانینین یاراتدیغی پروبلئملری و تاثیرلرینی بیرباشا تجروبه ائتدیگینی دیله گتیردی.
محاربه‌دن قاچاراق تورکیه‌یه گلن سوریه‌لیلرین، تورک مقاملاری و انسانی یاردیم چالیشانلاری طرفین‌دن موقتی ساخلاما مرکزلرینه یئرلشدیریلدیکلرینی بیلدیره‌ن ارن،
"تورکیه موقتی قوروما ایستاتوسو آلتین‌دا ۴ میلیون‌دان چوخ سوریه‌لی‌یه ائو صاحب‌لیگی ائدیر" دئدی.
کمپلرده قالان سوریه‌لیلرین ساییسینین ۲۰۱۱.جی ایلده یوزده ۱۰ ایدیسه، بو گون بو نیسبتین یوزده ۵ه دوشدویونه و سیغینماچیلارین چالیشاراق، تحصیلینه داوام ائد‌رک سوسیال حیاتا قارشیدیغینا دقت چکن ارن،
"تورکیه سرحدین‌ده‌کی بحرانا، میلیونلارجا اینسانین حیات‌دا قالماسینی و ساغلیقلی بیر حیات یاشاماسینی تامین ائد‌ن آچیق قاپی سیاستی جاواب وئردی. مقصدیمیز هر زامان یاش‌لی، گنج، علیل، قادین، اوشاق داخیل هئچ کسی آرخادا بوراخماماق اولدو" ایفاده‌لرینی ایشلتدی.
عبدالله ارن،
"تورکیه، اولوسال و اولوسلارآراسی سویه‌ده بؤیوک بیر چابا گؤستردی و دونیایا، تورکیه‌ده یاشایان سوریه‌لی اهالینین اجتماعی قبولو و قالخینما باخیمین‌دان ان یاخشی اویقولاما نومونه‌سینی سرگیله‌دی" دئدی.
سوریه‌لی اؤیرنجی‌لره بورس وئریلدیگینی ده دئیه‌ن ارن، افغانیستان، عراق، یمن کیمی ۱۶۰دان چوخ اؤلکه‌دن ۱۷ مین اؤیرنجییه داها بورس ایمکانی وئردیگینی ایفاده ائتدی.
